 ****

**JAVNI POZIV**

**za dodjelu malih grantova**

Regionalna mreža za istraživanje organizovanog kriminala i korupcije (OCCRP) i Mreža za afirmaciju nevladinog sektora – MANS pozivaju nevladine organizacije iz Crne Gore da se prijave za dodjelu grantova.

Konkurs za dodjelu grantova se organizuje u okviru projekta osnaživanja Crnogorskog civilnog društva uz podršku Vlade Sjedinjenih američkih država.

Cilj projekta jeste da se unaprijede kapaciteti lokalnih NVO za uspješno javno zastupanje u oblastima vladavine prava i borbe protiv korupcije, naročito u dijelu poboljšanja transparentnosti i odgovornosti u radu državnih institucija.

Projekat će takođe podržati napore za unaprijeđenje poštovanja ljudskih prava, slobode govora i izražavanja, u konktekstu obaveza koje je Crna Gora preuzela u procesu pristupanja Evropskoj Uniji.

**1. Teme/oblasti:**

Teme i oblasti koje su prihvatljive za obradu kroz predloge projekata uključuju, ali nisu limitirane na:

* Transparentost rada javne uprave
* Vladavina prava u oblastima posebno osjetljive na korupciju (javne nabavke, energetika, privatizacija, prostorno planiranja i izgradnja objekata, itd)
* Ljudska prava
* Antikorupcijske reforme
* Korupcija (konflikt interesa, nezakonito bogaćenje, nepotizam)
* Organizovani kriminal

Nevladine organizacije mogu odabrati jednu ili više tema koju će obraditi kroz podnešeni predlog projekta.

 **2. Šta ćemo ocjenjivati?**

* Relevantost – do koje mjere predloženi predlog projekta obrađuje neku od ponuđenih tema/oblasti.
* Izvodljivost – koje informacije su neophodne i koliko je moguće doći do njih kako bi se uspješno realizovao projekat.
* Uticaj na okruženje – koliko je vjerovatno da će projekat biti zanimljiv građanima. Koje su ključne pretpostavljene vrijednosti predloga projekta?
* Troškovi – šta je sve potrebno za kompletiranje predloga projekta?
* Uticaj na promjene – do koje mjere se priča može koristiti za efikasno javno zastupanje od strane civilnog društva u oblasti koju obrađuje predlog projekta?

**3. Ko se može prijaviti?**

Na javni poziv za dodjelu grantova mogu prijaviti nevladine organizacije iz Crne Gore. Prednost će imati organizacije registrovane van Podgorice koje djeluju na lokalnom nivou.

**4. Šta je potrebno za prijavu?**

Za uspješnu prijavu na javni poziv potrebno je popuniti aplikacioni formular i formu za budžet. Pored aplikacionih dokumenata, potrebno je dostaviti i potvrdu o registraciji organizacije kao i kopiju statuta organizacije.

Samo prijave koje budu sadržale ispravno popunjenju dokumentaciju će biti razmatrane.

**5. Rok za prijavu**

Poziv za male grantove je otvoren do kraja trajanja grant linije, zaključno sa 28. februarom 2020, godine. Odluka o dodjeli granta će se donositi po prispijeću predloga projekta.

**6. Visina finansijske podrške i opravdani troškovi**

Finansijska podrška za dodjelu grantova se kreće u rasponu od 300,00 EUR do 3.000,00 EUR. U izuzetnim okolnostima iznos može biti veći od gornjeg limita predvidjenog ovim pozivom.

Za uspješnu prijavu je potrebno popuniti formular, budžet a troškove predvidjeti u realnom iznosu.

Troškovi koji se mogu smatrati opravdanim su honorari za članove projektnog tima, operativni troškovi( troškovi telefona, interneta, prevoza.) kao i direktne projektne troškove( angažovanje eksperata, troškovi javnih dogadjaja, troškovi pristupa informacijama i ostalih troškova nastalih za potrebu realizacije projekta)

**7. Kako se podnosi prijava**

Prijave na ovaj javni poziv se podnose isključivo u elektronskoj formi. Popunjeni aplikacioni formular i budžet je potrebno poslati na grant@mans.co.me sa naznakom OCCRP/MANS mali grantovi.

Organizacija može realizovati više projekata finansiranih iz ove grant linije. Takodje istovremeno, može biti i dio drugog predloga projekta kao partnerska organizacija.

Osim finansijske podrške, OCCRP i MANS će odabranim organizacijama tokom realizacije projekata pružiti stručnu i tehnički pomoć, uključujući obuku, pristup alatima za pretragu i obradu podataka, uključujući i servis olakšanog pristupa informacijama u posjednu državnih organa kao i treninga za efikasno vodjenje javnih kampanja i tehnika javnog zagovaranja.

Detaljnije informacije o javnom pozivu i načinu prijave možete dobiti na telefone 020 266 326, 069 446 094, 067 262 724 ili na mail grant@mans.co.me